CELEX: 32021R0645
Language: el
Date: 2021-04-15 00:00:00
Title: Εκτελεστικός κανονισμός (ΕΕ) 2021/645 της Επιτροπής της 15ης Απριλίου 2021 για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα (Κείμενο που παρουσιάζει ενδιαφέρον για τον ΕΟΧ)

20.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 133/29
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/645 ΤΗΣ ΕΠΙΤΡΟΠΗΣ
         της 15ης Απριλίου 2021
         για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική πρόταση, το άρθρο 8 παράγραφοι 1 και 4 και το άρθρο 9 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 605/2010 της Επιτροπής (2) θεσπίζει τις προϋποθέσεις δημόσιας υγείας και υγείας των ζώων, καθώς και τις απαιτήσεις πιστοποίησης για την είσοδο στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, καθώς και τον κατάλογο τρίτων χωρών από τις οποίες επιτρέπεται η είσοδος στην Ένωση των εν λόγω αποστολών.
                  
               
                     (2)
                  
                  
                     Το παράρτημα I του εν λόγω κανονισμού ορίζει τον κατάλογο τρίτων χωρών ή τμημάτων αυτών από τις οποίες επιτρέπεται η είσοδος στην Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, και αναφέρει τον τύπο επεξεργασίας που απαιτείται για τα προϊόντα αυτά.
                  
               
                     (3)
                  
                  
                     Η διαδικασία με την οποία επιτρέπεται στη Μολδαβία να εξάγει γάλα και γαλακτοκομικά προϊόντα στην Ένωση βρίσκεται σε εξέλιξη και θα ολοκληρωθεί σε εύθετο χρόνο. Ενόσω εκκρεμεί η εν λόγω διαδικασία, η Μολδαβία υπέβαλε αίτηση χορήγησης άδειας για τη διαμετακόμιση, μέσω της Ένωσης, παγωτών, τα οποία θεωρούνται σύνθετα προϊόντα μη ανθεκτικά στη διατήρηση σε θερμοκρασία περιβάλλοντος, τα οποία περιέχουν γαλακτοκομικά προϊόντα. Για να λάβει την εν λόγω άδεια, η Μολδαβία υπέβαλε αίτηση για την καταχώρισή της στη στήλη Γ του παραρτήματος I του κανονισμού (ΕΕ) αριθ. 605/2010 ως τρίτης χώρας της οποίας το νωπό γάλα και τα γαλακτοκομικά προϊόντα έχουν υποστεί την επεξεργασία που απαιτείται από τον εν λόγω κανονισμό (επεξεργασία «Γ») για τον μετριασμό του κινδύνου εξάπλωσης του αφθώδους πυρετού μέσω γαλακτοκομικών προϊόντων.
                  
               
                     (4)
                  
                  
                     Λαμβανομένων υπόψη των εγγυήσεων που δόθηκαν από τις αρμόδιες αρχές της Μολδαβίας σχετικά με την ορθή εφαρμογή της επεξεργασίας «Γ» στα γαλακτοκομικά προϊόντα που περιέχονται στα σύνθετα προϊόντα, είναι σκόπιμο να περιληφθεί η Μολδαβία στη στήλη Γ του παραρτήματος I του κανονισμού (ΕΕ) αριθ. 605/2010.
                  
               
                     (5)
                  
                  
                     Αυτή η καταχώριση στη στήλη Γ του παραρτήματος I θα πρέπει να γίνει με την επιφύλαξη των υποχρεώσεων που απορρέουν από άλλες διατάξεις της νομοθεσίας της Ένωσης όσον αφορά τις εισαγωγές και τη διάθεση στην αγορά, στο εσωτερικό της Ένωσης, προϊόντων ζωικής προέλευσης, ιδίως εκείνων που σχετίζονται με τον κατάλογο των εγκαταστάσεων που προβλέπονται στο άρθρο 5 του κανονισμού (ΕΚ) 2019/625 (3).
                  
               
                     (6)
                  
                  
                     Επομένως, ο κανονισμός (ΕΕ) αριθ. 605/2010 θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στον πίνακα του παραρτήματος I του κανονισμού (ΕΕ) αριθ. 605/2010 προστίθεται η ακόλουθη καταχώριση μετά την καταχώριση για το «MA-Μαρόκο»:
            
               
                           «MD
                        
                        
                           Μολδαβία
                        
                        
                           0
                        
                        
                           0
                        
                        
                           +»
                        
                     
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Απριλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 18 της 23.1.2003, σ. 11.
         
            (2)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (ΕΕ L 175 της 10.7.2010, σ. 1).
         
            (3)  Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).